CELEX: 62016CA0503
Language: bg
Date: 2017-09-14 00:00:00
Title: Дело C-503/16: Решение на Съда (шести състав) от 14 септември 2017 г. (преюдициално запитване от Tribunal da Relação de Évora — Португалия) — Luís Isidro Delgado Mendes/Crédito Agrícola Seguros — Companhia de Seguros de Ramos Reais, SA (Преюдициално запитване — Задължителна застраховка „Гражданска отговорност“ при използването на моторни превозни средства — Директиви 72/166/ЕИО, 84/5/ЕИО, 90/232/ЕИО и 2009/103/ЕО — Кражба на превозно средство — Пътнотранспортно произшествие — Телесно увреждане и имуществени вреди, претърпени от застрахованото лице, собственик на превозното средство, като пешеходец — Гражданска отговорност — Обезщетение — Покриване от задължителната застраховка — Клаузи за изключение — Национална правна уредба, изключваща обезщетяване от застраховката на застрахованото лице, собственик на превозното средство — Съвместимост с тези директиви — Понятие „трето пострадало лице)

13.11.2017   
            
            
               BG
            
            
               Официален вестник на Европейския съюз
            
            
               C 382/25
            
         Решение на Съда (шести състав) от 14 септември 2017 г. (преюдициално запитване от Tribunal da Relação de Évora — Португалия) — Luís Isidro Delgado Mendes/Crédito Agrícola Seguros — Companhia de Seguros de Ramos Reais, SA
   (Дело C-503/16) (1)
   
   ((Преюдициално запитване - Задължителна застраховка „Гражданска отговорност“ при използването на моторни превозни средства - Директиви 72/166/ЕИО, 84/5/ЕИО, 90/232/ЕИО и 2009/103/ЕО - Кражба на превозно средство - Пътнотранспортно произшествие - Телесно увреждане и имуществени вреди, претърпени от застрахованото лице, собственик на превозното средство, като пешеходец - Гражданска отговорност - Обезщетение - Покриване от задължителната застраховка - Клаузи за изключение - Национална правна уредба, изключваща обезщетяване от застраховката на застрахованото лице, собственик на превозното средство - Съвместимост с тези директиви - Понятие „трето пострадало лице))
   (2017/C 382/29)
   Език на производството: португалски
   
      Запитваща юрисдикция
   
   Tribunal da Relação de Évora
   
      Страни в главното производство
   
   
      Жалбоподател: Luís Isidro Delgado Mendes
   
      Ответник: Crédito Agrícola Seguros — Companhia de Seguros de Ramos Reais, SA
   
      Диспозитив
   
   Член 3, параграф 1 от Директива 72/166/EИО на Съвета от 24 април 1972 година относно сближаване на законодателствата на държавите членки относно застраховката „Гражданска отговорност“ при използването на моторни превозни средства и за прилагане на задължението за сключване на такава застраховка, член 1, параграф 1 и член 2, параграф 1 от Втора директива 84/5/EИО на Съвета от 30 декември 1983 година за сближаване на законодателствата на държавите членки, свързани със застраховките „Гражданска отговорност“ при използването на моторни превозни средства (МПС), изменена с Директива 2005/14/ЕО на Европейския парламент и на Съвета от 11 май 2005 г., и член 1а от Трета директива 90/232/ЕИО на Съвета от 14 май 1990 година за сближаване на законодателствата на държавите членки относно застраховките „Гражданска отговорност“ при използването на моторни превозни средства, изменена с Директива 2005/14, трябва да се тълкуват в смисъл, че не допускат национална правна уредба като разглежданата в главното производство, съгласно която телесните увреждания и имуществените вреди, претърпени от пешеходец, пострадал при пътнотранспортно произшествие, са изключени от застрахователното покритие и следователно от обхвата на обезщетяването от застраховката „Гражданска отговорност“ при използване на моторни превозни средства, единствено поради обстоятелството че пешеходецът е сключил застрахователния договор и е собственик на превозното средство, причинило вредите.
   
      (1)  ОВ C 454, 5.12.2016 г.